# Obstrucció intestinal

L'obstrucció intestinal o oclusió intestinal (OI) és una obstrucció mecànica o funcional dels intestins que impedeix el moviment normal dels productes de la digestió. Poden veure's afectats l'intestí prim o l'intestí gros. Els signes i símptomes inclouen dolor abdominal, vòmits, inflor abdominal, no defecació i no producció de vents. L'obstrucció mecànica és la causa d'aproximadament del 5 al 15% dels casos de dolor abdominal sever d'aparició sobtada que requereix l'ingrés a l'hospital.
La pseudo-obstrucció intestinal és una síndrome caracteritzada per una dilatació completa de l'intestí, generalment del gros, sense evidència de cap obstacle mecànic. La pseudo-obstrucció crònica pot ser idiopàtica o associada a una malaltia sistèmica. Una variant particular d'aquest trastorn és la síndrome d'Ogilvie (pseudo-obstrucció colònica aguda), la qual quasi sempre es presenta en pacients hospitalitzats d'edat avançada amb greus patologies de base. L'ili paralític o adinàmic és una aturada transitòria del peristaltisme intestinal, habitualment postquirúrgica, i que en alguns casos cal diferenciar d'una obstrucció genuïna.
Les causes de l'OI inclouen adherències (segments d'intestí que s'enganxen entre ells o a la paret abdominal a conseqüència de d'un procés inflamatori o després d'una intervenció quirúrgica), hèrnies simples o estrangulades, vòlvuls (un vòlvul intestinal és la torsió/rotació d'un segment del budell, eventualment al voltant dels vasos mesentèrics), megarecte, endometriosi, malaltia de Crohn, betzoars, fecàlits, colitis ulcerosa, apendicitis, tumors, diverticulitis, isquèmia intestinal, fibrosi quística, tuberculosi, ascariosi, anisakiosi, esquistosomosi, ingesta d'objectes, complicacions iatrogèniques i invaginació (desplaçament d'una part de l'intestí cap a l'interior de la porció següent, fenomen anomenat també intussuscepció). Les obstruccions de budell prim (siguin completes o parcials) acostumen a ser produïdes per adherències i hèrnies, mentre que les causes de les obstruccions de budell gros són predominantment càncers colorectals i vòlvuls. Una causa insòlita d'OI és la peritonitis esclero-encapsulant (una malaltia rara de etiologia desconeguda que s'acostuma a veure en països subtropicals i tropicals, la qual es caracteritza per la presència d'un recobriment membranós intestinal de fibres de col·lagen que provoca l'oclusió del budelll prim). Aquesta mena de peritonitis pot ser idiopàtica o estar associada a diversos processos inflamatoris crònics. De vegades, es presenta de forma fulminant en el context d'una peritonitis bacteriana i requereix l'addició de corticoides al tractament convencional. També s'anomena ´Abdominal Cocoon Syndrome´ en anglès, ja que el seu aspecte recorda a un capoll de lepidòpter.
El diagnòstic d'OI es pot fer avaluant les imatges de radiografies simples d'abdomen (per regla general s'observen múltiples nivells longitudinals hidroaeris a l'intestí quan es fan amb el malalt en bipedestació i sovint es pot apreciar el signe anomenat del 'collar de perles' si està col·locat en decúbit lateral); no obstant això, la tomografia computada és més precisa a l'hora de determinar la causa de l'obstrucció. L'ecografia o la ressonància magnètica poden ajudar en el diagnòstic de nens o dones embarassades.
Les obstruccions intestinals, tant d'origen congènit com adquirit, no són rares en els nounats. L'atrèsia o la malrotació intestinal, i la malaltia de Hirschsprung són les anomalies congènites que més es veuen en aquestes obstruccions pediàtriques, mentre que l'enterocolitis necrotitzant és la principal causa adquirida.
La incidència de les obstruccions de budell prim postoperatòries oscil·la entre un 1 i un 4%. La seva causa varia molt segons el motiu i les característiques de l'acte quirúrgic practicat. Solen aparèixer en el decurs de les 4–6 setmanes posteriors a la intervenció i en certs casos pot ser difícil escollir la teràpia a seguir i el moment oportú per efectuar-la. Ocasionalment, són consegüents a un textiloma.
L'OI es pot tractar de forma conservadora o amb cirurgia. Normalment es donen sèrums intravenosos, es col·loca un tub a través del nas a l'estómac (sonda nasogàstrica) per descomprimir els intestins i es donen medicaments per al dolor. Sovint es donen antibiòtics. En l'obstrucció de budell prim, aproximadament el 25% dels casos requereixen cirurgia. Les complicacions poden incloure sèpsia, isquèmia i necrosi de l'intestí, perforació intestinal i pneumoperitoneu.
Al 2015 es van produir prop de 3,2 milions de casos d'obstrucció intestinal, que van causar 264.000 morts. S'afecten els dos sexes per igual i es pot produir a qualsevol edat. L'obstrucció intestinal ha estat profusament documentada al llarg de la història, amb casos detallats en el Papir Ebers de 1550 aC i per Hipòcrates. El terme còlic miserere va ser emprat des de l'edat mitjana fins al segle xix per anomenar un dolor abdominal intens acompanyat de vòmits fecaloides i que causava la mort en pocs dies. Tot i que inicialment fou una expressió vulgar, s'incorporà al vocabulari mèdic com a entitat nosològica indicativa d'obstrucció intestinal aguda.

## Referències

* 1 2 3 4 5 6 7 Fitzgerald, J. Edward F. [8 setembre 2017]. Small Bowel Obstruction (en anglès). Oxford: Wiley-Blackwell, 2010, p. 74–79. DOI 10.1002/9781444315172.ch14. ISBN 9781405170253.
* ↑ Adams, James G. [8 setembre 2017]. Emergency Medicine: Clinical Essentials (Expert Consult -- Online) (en anglès). Elsevier Health Sciences, 2012, p. 331. ISBN 1455733946.
* 1 2 3 4 5 6 7 8 Gore, RM; Silvers, RI; Thakrar, KH; Wenzke, DR; Mehta, UK; Newmark, GM; Berlin, JW «Bowel Obstruction.». Radiologic clinics of North America, 53, 6, 11-2015, pàg. 1225–40. DOI: 10.1016/j.rcl.2015.06.008. PMID: 26526435.
* ↑ Martí N, Gené E, Gadea A, Pijuan JA, et al «Ancià amb oclusió intestinal». ReMUE.c@t, 2015; 2 (1), pp: 25-­27. ISSN: 2339-8604 [Consulta: 9 setembre 2019].
* ↑ Muñoz MT, Solís Herruzo JA «Pseudo-obstrucción intestinal crònica» (en castellà). Rev Esp Enferm Dig, 2007 Feb; 99, pp: 100-111. ISSN: 1130-0108. PMID: 17417923 [Consulta: 7 setembre 2019].
* ↑ Conner, S; Mitchell, C «Ogilvie Syndrome» (en anglès). StatPearls [Internet]. StatPearls Publishing LLC, 2019 Mar 2; NBK526102 (rev), pàgs: 7. PMID: 30252358 [Consulta: 22 octubre 2019].
* ↑ Haj Ma, Haj Mo, Rockey DC «Ogilvie's syndrome: management and outcomes» (en anglès). Medicine (Baltimore), 2018 Jul; 97 (27), pp: e11187. DOI: 10.1097/MD.0000000000011187. PMC: 6076157. PMID: 29979381 [Consulta: 22 octubre 2019].
* ↑ Ansari, P «paralítico Íleo,» (en castellà). Manuales MSD (Versión profesional). Merck Sharp & Dohme Corp, 2017; Gen (rev), pàgs: 2 [Consulta: 11 octubre 2019].
* ↑ Kammen BF, Levine MS, Rubesin SE, Laufer I «Adynamic ileus after caesarean section mimicking intestinal obstruction: findings on abdominal radiographs» (en anglès). Br J Radiol, 2000 Set; 73 (873), pp: 951-955. DOI: 10.1259/bjr.73.873.11064647. ISSN: 1748-880X. PMID: 11064647 [Consulta: 11 octubre 2019].
* ↑ Correa-Rovelo JM, Villanueva-López GC, Medina-Santillan R, Carrillo-Esper R, Díaz-Girón-Gidi A «Obstrucción intestinal secundaria a formación de adherencias postoperatorias en cirugía abdominal. Revisión de la literatura» (en castellà). Cir Cir, 2015 Jul-Ag; 83 (4), pp: 345-351. DOI: 10.1016/j.circir.2015.05.024. ISSN: 2444-054X. PMID: 26116038 [Consulta: 6 setembre 2019].
* ↑ Laiz Díez, B; González González, J; Ruiz Tovar, J; Cea Soriano, M; Durán Poveda, M «Obstrucción intestinal debido a hernia estrangulada en el espacio prevesical: presentación de un caso y revisión de la literatura» (en castellà). Rev Chil Cir, 2018; 70 (1), pp: 75-78. DOI: 10.1016/j.rchic.2017.01.007. ISSN: 0718-4026 [Consulta: 20 setembre 2019].
* ↑ Zengin A, Uçar Bİ, Düzgün ŞA, Bayhan Z, et al «Adult midgut malrotation presented with acute bowel obstruction and ischemia» (en anglès). Int J Surg Case Rep, 2016 Mar; 22, pp: 5-7. DOI: 10.1016/j.ijscr.2016.03.018. PMC: 4844668. PMID: 27015011 [Consulta: 9 setembre 2019].
* ↑ Romero Marcos JM, Carbonell Aliaga MP, Sbert Castañer L, Cifuentes Ródenas JA «Megarrecto condicionante de oclusión intestinal» (en castellà). Cir Esp, 2018 Gen; 96 (1), pp: 49. DOI: 10.1016/j.ciresp.2017.02.009. ISSN: 1578-147X [Consulta: 7 setembre 2019].
* ↑ Baden DN, van de Ven A, Verbeek PC «Endometriosis with an acute colon obstruction: a case report» (en anglès). J Med Case Rep, 2015 Jun 26; 9, pp: 150. DOI: 10.1186/s13256-015-0609-5. PMC: 4517405. PMID: 26112271 [Consulta: 6 setembre 2019].
* ↑ Shah J, Etienne D, Reddy M, Kothadia JP, et al «Crohn's Disease Manifesting as a Duodenal Obstruction: An Unusual Case» (en anglès). Gastroenterology Res, 2018 Des; 11 (6), pp: 436-440. DOI: 10.14740/gr1105. PMC: 6306109. PMID: 30627269 [Consulta: 6 setembre 2019].
* ↑ Nasri B, Calin M, Shah A, Gilchrist B «A rare cause of small bowel obstruction due to bezoar in a virgin abdomen» (en anglès). Int J Surg Case Rep, 2016; 19, pp: 144-146. DOI: 10.1016/j.ijscr.2015.12.039. PMC: 4756184. PMID: 26764889 [Consulta: 6 setembre 2019].
* ↑ Qurrat-ul-Ain, Azhar SA, Baloch S, Khan SA, Salim A «Fecalith in the ileum causing intestinal obstruction» (en anglès). J Ayub Med Coll Abbottabad, 2016 Gen-Mar; 28 (1), pp: 189-190. ISSN: 1025-9589. PMID: 27323592 [Consulta: 8 novembre 2019].
* ↑ Zeki S, Catnach S, King A, Hallan R «An obstructing mass in a young ulcerative colitis patient» (en anglès). World J Gastroenterol, 2009 Feb 21; 15 (7), pp: 877-878. DOI: 10.3748/wjg.15.877. PMC: 2653390. PMID: 19230051 [Consulta: 21 setembre 2019].
* ↑ Beltrán, MA; Häberle, F «Obstrucción intestinal en pacientes con apendicitis» (en castellà). Rev Chil Cir, 2017 Jul-Ag; 69 (4), pp: 302-309. DOI: 10.1016/j.rchic.2016.12.003. ISSN: 0379-3893 [Consulta: 9 setembre 2019].
* ↑ Houlzé-Laroye C, Eveno C «Low-grade appendiceal mucinous neoplasms with bowel obstruction» (en anglès). Pleura Peritoneum, 2019 Oct 11; 4 (3), pp: 20190020. DOI: 10.1515/pp-2019-0020. PMC: 6812216. PMID: 31667332 [Consulta: 8 novembre 2019].
* ↑ Özçelik Ü, Bircan HY, Eren E, Demiralay E, et al «Rectal diverticulitis mimicking rectal carcinoma with intestinal obstruction: case report» (en anglès). Turk J Gastroenterol, 2015 Gen; 26 (1), pp: 60-62. DOI: 10.5152/tjg.2015.4521. ISSN: 2148-5607. PMID: 25698274 [Consulta: 21 setembre 2019].
* ↑ van der Doef HP, Kokke FT, van der Ent CK, Houwen RH «Intestinal obstruction syndromes in cystic fibrosis: meconium ileus, distal intestinal obstruction syndrome, and constipation» (en anglès). Curr Gastroenterol Rep, 2011 Jun; 13 (3), pp: 265-270. DOI: 10.1007/s11894-011-0185-9. PMC: 3085752. PMID: 21384135 [Consulta: 31 octubre 2019].
* ↑ Patel N, Ondhia C, Ahmed S «Bowel obstruction caused by intestinal tuberculosis: an update» (en anglès). BMJ Case Rep, 2011 Nov 1; 2011, pii: bcr0620114361. DOI: 10.1136/bcr.06.2011.4361. PMC: 3207751. PMID: 22673714 [Consulta: 8 setembre 2019].
* ↑ Bøhler E, Mehta R, Kringstad EL «A ball of worms» (en anglès). Tidsskr Nor Laegeforen, 2018 Nov 30; 138 (20), pàgs: 3. DOI: 10.4045/tidsskr.18.0660. ISSN: 0807-7096. PMID: 30539615 [Consulta: 8 setembre 2019].
* ↑ Takano Y, Gomi K, Endo T, Suzuki R, et al «Small intestinal obstruction caused by anisakiasis» (en anglès). Case Rep Infect Dis, 2013 Des; 2013, pp: 401937. DOI: 10.1155/2013/401937. PMC: 3888701. PMID: 24455340 [Consulta: 9 setembre 2019].
* ↑ Lamyman MJ, Noble DJ, Narang S, Dehalvi N «Small bowel obstruction secondary to intestinal schistosomiasis» (en anglès). Trans R Soc Trop Med Hyg, 2006 Set; 100 (9), pp: 885-887. DOI: 10.1016/j.trstmh.2005.10.013. ISSN: 1878-3503. PMID: 16443245 [Consulta: 26 setembre 2019].
* ↑ Chhabra, MK; Kumar Mongia, A; Sarangi, PS; Kumar, R; Bhalerao, A «Small bowel obstruction due to foreign body ingestion in jail inmates: a case series» (en anglès). Int Surg J, 2015 Maig; 2 (2), pp: 316-319. DOI: 10.5455/2349-2902.isj20150542. ISSN: 2349-2902 [Consulta: 25 setembre 2019].
* ↑ Pérez-Segura P, Siso I, Luque R, Olivera H, et al «Iatrogenic intestinal obstruction: a rare complication of capsule endoscopy in a patient with familial adenomatous polyposis» (en anglès). Endoscopy, 2007 Feb; 39 (Supl 1), pp: E298-E299. DOI: 10.1055/s-2007-966595. ISSN: 1438-8812. PMID: 17957618 [Consulta: 25 setembre 2019].
* ↑ Schick MA, Meseeha M «Bowel, Obstruction Small» (en anglès). StatPearls [Internet]. StatPearls Publishing LLC, 2018 Nov 14; NBK448079 (rev), pàgs: 5. PMID: 28846346 [Consulta: 20 setembre 2019].
* ↑ Lieske B, Meseeha M «Bowel, Obstruction Large» (en anglès). StatPearls [Internet]. StatPearls Publishing LLC, 2018 Nov 15; NBK441888 (rev), pàgs: 5. PMID: 28722918 [Consulta: 20 setembre 2019].
* ↑ Hendel, I; Mastrapasqua, S; Martínez, C; Martínez, F; Escobar, O «Peritonitis esclerosante fulminante: Espectacular respuesta al tratamiento con esteroides» (en castellà). Nefrología (Madr.), 2010; 30 (1), pp: 135-136. ISSN: 1989-2284 [Consulta: 31 octubre 2019].
* ↑ Illán Riquelme A, Camacho Lozano J, Abdalahi H, Calado Leal C, Huertas Riquelme J «Abdominal Cocoon: A Rare Cause of Intestinal Obstruction» (en anglès). Cir Esp, 2016 Ag-Set; 94 (7), pp: 417-419. DOI: 10.1016/j.ciresp.2016.01.005. ISSN: 1578-147X. PMID: 26987966 [Consulta: 19 octubre 2019].
* ↑ Maglinte DD, Heitkamp DE, Howard TJ, Kelvin FM, Lappas JC «Current concepts in imaging of small bowel obstruction» (en anglès). Radiol Clin North Am, 2003 Mar; 41 (2), pp: 263-283. DOI: 10.1016/S0033-8389(02)00114-8. ISSN: 1557-8275. PMID: 12659338 [Consulta: 19 setembre 2019].
* ↑ Galia M, Agnello F, La Grutta L, Lo Re G, et al «Computed tomography of bowel obstruction: tricks of the trade» (en anglès). Expert Rev Gastroenterol Hepatol, 2015; 9 (8), pp: 1115-1125. DOI: 10.1586/17474124.2015.1051030. ISSN: 1747-4124. PMID: 26092117 [Consulta: 21 setembre 2019].
* ↑ Lim, JH «Intestinal Obstruction» (en anglès). A: Ultrasound of the Gastrointestinal Tract, Medical Radiology (Diagnostic Imaging) Chap. 4 (Maconi G, Porro GB; Eds.) Springer-Verlag, 2007, pp: 27-34. ISBN 978-3-540-49841-4. DOI: 10.1007/978-3-540-49841-4_4 [Consulta: 7 setembre 2019].
* ↑ Nichol, PF; Reichstein, A «Intestinal atresias» (en anglès). A: Fundamentals in Pediatric Surgery, Chap. 46 (Mattei, P; Ed.) Springer Science & Business Media, 2011; Feb, pp: 359-363. ISBN 9781441966421. DOI: 10.1007/978-1-4419-6643-8 [Consulta: 20 octubre 2019].
* ↑ Cochran, WJ «Malrotación intestinal» (en castellà). Manuales MSD (Versión profesional). Merck Sharp & Dohme Corp, 2016; Oct (rev), pàgs: 3 [Consulta: 20 octubre 2019].
* ↑ Vargas MG, Miguel-Sardaneta ML, Rosas-Téllez M, Pereira-Reyes D, Justo-Janeiro JM «Neonatal Intestinal Obstruction Syndrome» (en anglès). Pediatr Ann, 2018 Maig 1; 47 (5), pp: e220-e225. DOI: 10.3928/19382359-20180425-02. ISSN: 1938-2359. PMID: 29750290 [Consulta: 21 setembre 2019].
* ↑ Sarraf-Yazdi S, Shapiro ML «Small bowel obstruction: the eternal dilemma of when to intervene» (en anglès). Scand J Surg, 2010; 99 (2), pp: 78-80. DOI: 10.1177/145749691009900206. ISSN: 1799-7267. PMID: 20679041 [Consulta: 19 octubre 2019].
* ↑ Serrano Benavente, RA; Pérez Ruiz, A «Obstrucción intestinal por textiloma» (en castellà). Revista Electrónica de PortalesMedicos.com, 2017; Gen 22, pàgs: 7. ISSN: 1886-8924 [Consulta: 19 octubre 2019].
* 1 2 Ferri, Fred F. [8 setembre 2017]. Ferri's Clinical Advisor 2015: 5 Books in 1 (en anglès). Elsevier Health Sciences, 2014, p. 1093. ISBN 9780323084307.
* ↑ Campbell EA, Silberman M «Bowel Necrosis» (en anglès). StatPearls [Internet]. StatPearls Publishing LLC, 2019 Gen 13; NBK534298 (rev), pàgs: 5. PMID: 30485003 [Consulta: 10 setembre 2019].
* ↑ Catena F, De Simone B, Coccolini F, Di Saverio S, et al «Bowel obstruction: a narrative review for all physicians» (en anglès). World J Emerg Surg, 2019 Abr 29; 14, pp: 20. DOI: 10.1186/s13017-019-0240-7. PMC: 6489175. PMID: 31168315 [Consulta: 21 octubre 2019].
* ↑ GBD 2015 Disease and Injury Incidence and Prevalence Collaborators «Global, regional, and national incidence, prevalence, and years lived with disability for 310 diseases and injuries, 1990-2015: a systematic analysis for the Global Burden of Disease Study 2015» (en anglès). Lancet, 388, 10053, 08-10-2016, pàg. 1545–1602. DOI: 10.1016/S0140-6736(16)31678-6. PMC: 5055577. PMID: 27733282.
* ↑ Bryan, CP «The Papyrus Ebers» (en anglès). The Garden City Press Ltd. Letchworth, Hertfordshire, 1930; Oct, pp: 134-136 [Consulta: 11 octubre 2019].
* ↑ Yeo, Charles J.; McFadden, David W.; Pemberton, John H.; Peters, Jeffrey H.; Matthews, Jeffrey B. [8 setembre 2017]. Shackelford's Surgery of the Alimentary Tract (en anglès). Elsevier Health Sciences, 2012, p. 1851. ISBN 1455738077.
* ↑ Acea Nebril, B «El cólico miserere (Miserere mei). Aportaciones sobre su etimología y características clínicas e hipótesis sobre su aparición en la literatura médica de los siglos XVII-XVIII» (en castellà). Rev Esp Enferm Dig, 2001 Mar; 93 (3), pp: 176-185. ISSN: 1130-0108. PMID: 11469078 [Consulta: 11 octubre 2019].

## Bibliografia

* Parswa, Ansari. Intestinal Obstruction (en anglès). MSD Manuals (Professional Version). Merck Sharp & Dohme Corp, 2018; Des (rev), pàgs: 6 [Consulta: 8 setembre 2019].
* Bassy Iza, Natalia; Esteban Dombriz, María Jesús. Obstrucción intestinal (en castellà). A: Tratado de Geriatría para residentes: situaciones clínicas más relevantes. (Gil Gregorio, P; Coord.) SEGG, 2011; Cap. 56, pp: 575-579. ISBN 978-84-695-0862-6 [Consulta: 20 setembre 2019].
* Al Kabbani, Ayla; Weerakkody, Yuranga; et al. Bowel obstruction (en anglès). Radiopaedia.org, 2019 Ag 14; rID:8556 (rev), pàgs: 3 [Consulta: 21 octubre 2019].
* Neri, Vincenzo. Management of Intestinal Obstruction (en anglès). A: Actual Problems of Emergency Abdominal Surgery, Chap. 2 (Garbuzenko, D; Editor). InTech, 2012; Set 21, pàgs: 27. DOI 10.5772/63156. ISBN 978-953-51-2647-8 [Consulta: 8 setembre 2019].

## Enllaços externs

* Bowel Obstruction - Causes and Pathophysiology Hasudungan, A. 2016; Abr (en anglès).
* Obstrucción intestinal aguda Gastro MX. Coss, E. 2016; Jun (en castellà).
* Acute Colonic Pseudo-obstruction MedStar Washington Hospital Center. 2015; Jun (en anglès).
* Íleo paralítico Romero, J. 2015; Mar (en castellà).